Dié wiskundetruuk laat almal slim voelArgieffoto (Foto; Chuk Yong/Pixabay) Om persentasies uit te werk, kan ŉ nagmerrie wees – veral as jy nie ŉ sakrekenaar byderhand het nie. ŉ Wiskunde-kenner en vryskutkopieskrywer het egter ŉ wenk op Twitter gedeel om ingewikkelde somme te doen. Die “verstommende truuk” behels dat jy net die getalle omruil om dinge bietjie makliker te maak. As jy byvoorbeeld 18% van 50 moet uitwerk, dan kan jy dit bloot net omruil: 50% van 18 – die antwoord op albei is nege. Nog ŉ voorbeeld is 4% van 25. As jy dit omruil, is dit 25% van 4 – die antwoord is telkens een. Ben Stephens van Brighton het dié wenk op Twitter gedeel en dit is intussen wyd op sosiale media gedeel. Van sy volgelinge het gesê die wenk is “lewensveranderend” en ŉ ander wou weet waarom niemand hom dit op skool geleer het nie. Fascinating little life hack, for doing percentages: x% of y = y% of x So, for example, if you needed to work out 4% of 75 in your head, just flip it and and do 75% of 4, which is easier. — Ben Stephens (@stephens_ben) March 3, 2019